Set met ingeweven motief en kant, met bh met hele cup voor cupmaten B-G | Setjes bh + slip | Marks and Spencer BE
Select Maat BE 110-G BE 110-H BE 115-G BE 115-H Eiendom: Moenie jou rentekoers vaspen nie - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Eiendom: Moenie jou rentekoers vaspen nie
Die moontlikheid van verdere rentekoersstygings hierdie jaar en vroeg volgende jaar het baie leners laat skarrel na hul banke om vaste rentekoerse op hul huislenings en ander skuld te kry.
Berry Everitt, BD van die Chas Everitt International eiendomsgroep, sê egter die regte tyd om 'n koers vas te stel, is wanneer rentekoerse in die algemeen daal of konstant bly, nie wanneer hulle styg nie.
“Teen die tyd dat die Reserwebank begin het om koerse te verhoog en die banke verdere verhogings verwag, sal jy waarskynlik 'n stewige premie vir die voorreg van 'n konstante maandelikse terugbetaling gevra word.
“As jy byvoorbeeld op die oomblik die prima koers van 9,25% op jou huislening betaal, sal die meeste banke die koers tot 11,25% (en waarskynlik hoër) opstoot as jy hulle nou vir 'n vaste koers vir, sê maar, die volgende twee jaar vra.
“En op 'n huislening van R1 000 000 sal dit ongeveer R1 000 elke maand by jou verbandterugbetaling voeg, wat nogal 'n hoë prys is om te betaal die ‘gemoedsrus’ om te weet dat hierdie terugbetaling vir die volgende 24 maande dieselfde gaan bly.”
Hy merk op dat om hierdie bykomende bedrag elke maand te betaal, nie die termyn van jou huislening sal verkort of op lang termyn enige geld sal bespaar nie.
“In werklikheid sal dit geldvermorsing wees tensy die prima koers skielik in die volgende paar maande na 11,25% spring, wat onwaarskynlik is.”
Everitt sê as jy hierdie bykomende R1 300 per maand kan bekostig, sal dit dus baie beter wees om dit te gebruik om die kapitaaldeel van jou lening so vinnig moontlik minder te maak.
“Amortisasietabelle toon in werklikheid dat indien jy nou begin en dit vir net ses maande doen, jy 'n balans van R1 miljoen tot ongeveer R983 000 kan afbring ─ en 'n 2%-verhoging in rentekoerse sal kan hanteer sonder enige verandering in die totale maandelikse paaiement wat jy normaalweg betaal.”
Hierbenewens, sê hy, as rentekoerse werklik met minder as dit styg maar jy hou aan om elke maand dieselfde bedrag te betaal, sal jy jou leningstermyn met etlike jare verkort en honderde duisende rande aan belasting spaar.